G. Gál, poslanec: (2005-12-09):
Po jedna, v čl. I sa za prvý bod vkladá nový druhý bod, ktorý znie: V § 2 sa za ods. 2 vkladá nový ods. 3, ktorý znie: Za osobu politickú nespoľahlivú podľa ods. 1 písm. a) sa považuje aj osoba, ktorá a) bola v dokladoch vojenského archívu, alebo vojenskej registratúry charakterizovaná vtedajším spoločenským negatívnym slovným výrokom vzťahujúcim sa na politickú nespoľahlivosť, b) pred zaradením do vojenských táborov nútených prác bola väznená za pokus o ilegálnu emigráciu, alebo stíhaná podľa zákona č. 50/1923 Zb. na ochranu republiky, alebo podľa zákona č. 231 z roku 1948 Zb. na ochranu ľudovodemokratickej republiky, alebo bola internovaná v centrálnych kláštoroch, alebo politicky či nábožensky angažovaná, c) pred zaradením do vojenských táborov nútených prác bola kňazom alebo rehoľníkom, alebo študovala za kňaza, d) pred zaradením do vojenských táborov nútených prác nesúhlasila s násilnou kolektivizáciou pôdy alebo bola stíhaná za nesplnenie svojho poľnohospodárskeho kontingentu, e) vlastnila pred zaradením do vojenských táborov nútených prác veľkoobchod alebo pozemky z výmerov nad 20 ha alebo továreň či iný podnik, f) vlastnila pred zaradením do vojenských táborov nútených prác nehnuteľný majetok, ktorý bol zdrojom príjmu približne vo výške 10 000 korún česko-slovenských mesačne, g) bola po 25. februári 1948 a pred zaradením do vojenských táborov nútených prác odstránená z verejných funkcií akčnými výbormi, h) bola potomkom alebo manželom osoby uvedenej v písmenách c) až h), mala pred zaradením do vojenských táborov nútených prác rodinu v zahraničí mimo komunistického bloku, j) bola po 25. februári 1948 a pred zaradením do vojenských táborov nútených prác vylúčená z politických dôvodov zo štúdia na školách, k) bola pred zaradením alebo počas zaradenia do mestských táborov nútených prác považovaná za politicky nespoľahlivú Zborom národnej bezpečnosti alebo národným výborom, alebo k výkonu vojenskej služby nemala pridelenú zbraň a nebola podľa dokumentácie vojenského archívu alebo vojenskej registratúry do vojenských táborov nútených prác zaradená pre stíhanie alebo odsúdenie podľa dekrétu prezidenta republiky č. 16/1945 Zb. o potrestaní nacistických zločincov, zradcov a aj ich pomáhačov a o mimoriadnych ľudových súdoch v znení neskorších predpisov alebo podľa dekrétu prezidenta republiky č. 138/1945 Zb. o trestaní niektorých previnených proti národnej cti. Po druhé, v čl. 1 tretí bod znie: V § ods. 2 vrátane poznámky pod čiarou 1a) znie: oprávnená osoba uvedená v § ods. 1 písm. a) zároveň zo žiadosťou predložiť na ministerstvo doklad o jej zaradení do vojenských táborov nútených prác z dôvodu politickej nespoľahlivosti, ktorý vydal príslušný vojenský archív alebo vojenská registratúra, a osoby uvedené v § 2 ods. 3 písm. a) až l) so žiadosťou predložia iný hodnoverný úradný doklad, poznámka pod čiarou, o dôvodoch svojich zaradení do vojenských táborov nútených prác, poznámka pod čiarou je napríklad § 12 ods. 2 zákona č. 395/2002 Z. z. v archívoch, registratúrach v doplnení niektorých zákonov. Po tretie, v čl. 1 šiesty bod znie: Za § 5 sa vkladá § 5a), ktorý vrátane nadpisu znie: Prechodné ustanovenia. 1. ods., podľa tohto zákona sa dokončia aj konania začaté pred nadobudnutím účinnosti tohto zákona. Po druhé, žiadosti podané ministerstvu do nadobudnutia účinnosti tohto zákona sa považujú za podané podľa tohto zákona. Po tretie, tretí odsek, oprávnené osoby, ktoré podali žiadosť do 30. 12. 2005 a ich žiadosť bola zamietnutá podľa zákona účinného do 30. 12. 2005, môžu podať znova žiadosť podľa tohto zákona. Ďakujem, že ste ma vypočuli, prosím o vašu podporu potom pri hlasovaní.